ANPC verifică furnizorii de energie termică din întreaga țară. Ce probleme a găsit
Autoritatea Națională pentru Protecția Consumatorilor (ANPC) a demarat o acțiune de control la nivel național, „având ca obiectiv verificarea modului de respectare a prevederilor legale în ceea ce privește furnizarea energiei termice pentru încălzire și apă caldă menajeră către consumatori”. Inspectorii au efectuat, până acum, controale în 25 de județe ale țării la 32 de operatori, la cinci dintre aceștia fiind descoperite probleme.